FRUITNUTNUT - FRUITOTHERPROTEIN
viewing 266 items sort by namesort by codesort by newestsort by most expensivesort by least expensive Pev
10G CRISPY FRUIT TANGERINE - SKU 56985
165G N&N PROT COF DRK CHOC 5PK - SKU 16900
200G 5PK APR/FIG/RAIS GF BREAK - SKU 51107 ‘Vroue is sterker’ | News24
LAST UPDATED: 2017-12-14, 09:38
‘Vroue is sterker’
Hannes van Wyk – akteur, televisiepersoonlikheid, motiveringspreker en nou ook skrywer.
Hannes van Wyk is ’n man van vele talente. Hy’s ’n akteur, inhoudsvervaardiger, televisieaanbieder, motiveringspreker en nou ook skrywer.
Sy eerste boek, Vroue na aan my Hart, het onlangs die lig gesien en dit is die ideale Kersgeskenk vir die spesiale vrou, ma of vriendin in ’n mens se lewe.
Hannes, wat al twintig jaar in Kenilworth woon, bring met dié boek hulde aan veertig vroue wat ’n impak op sy lewe gehad het. Dit sluit in sy sussie, vriendinne, ’n paar bekende aktrises en sangeresse en, laaste maar verseker nie die minste nie, sy ma.
Tannie Mariet van Wyk (82) woon in Aliwal-Noord in die aftree-oord en Hannes vertel sonder skroom dat van ál die vroue in sy lewe is sy ma die een wat die nááste aan sy hart is.
“Ek het alles by my ma geleer. Ek kan onomwonde sê dat ek by haar respek geleer het, om mense te behandel soos wat jy behandel wil word, lojaliteit, stiptelikheid, om op te kom vir die underdog en sommer net om ’n beter mens te wees,” vertel Hannes.
Hannes vra tot vandag toe steeds haar raad voor hy enigiets belangriks aanpak.
Hy’t op dié boek besluit omdat hy hulde wil bring aan alle vroue.
“Ek glo beslis dat vroue die sterker geslag is. Hulle moet ’n vrou wees wil hul man, na die kinders omsien en dan nog ’n kompeterende beroep ook volg. Ek weet regtig nie hoe vroue en ma’s dit regkry nie. Waar kry hulle die energie vandaan?”
Dit was deels die rede hoekom Hannes besluit het om die boek te skryf.
“Ek wil hulde bring aan elke liewe vrou daar buite. Ek is nou al moeg dat mense altyd dankie sê vir mense as hulle die dag nie meer daar is nie. Ek wou dit nóú doen – vir die vroue wat al so baie vir my in my lewe beteken het.”
Hy noem die boek ’n hartsprojek en voeg by dat hy glad nie dink dat hy ’n groot skrywer is nie; dit was net iets wat hy graag wóú doen.
Elke vrou sal volgens Hannes kan identifiseer met iemand in die boek, wat ook verskeie bekende celebs insluit.
Onder die bekendes tel Sandra Prinsloo, Elize Cawood, Brümilda van Rensburg, Lizz Meiring, Sonja Herholdt, Carike Keuzenkamp, Sarah Theron en selfs tannie Evita Bezuidenhout.
“Dit is eerlik en op die man af, baie soos die onderhoude wat ek met mense doen (vir Kwêla).
“En daar is verseker dinge in die boek wat jy nié van die bekende vroue geweet het nie,” verklap Hannes.
Wat People’s Post se lesers nie van Hannes weet nie, is dat hy baie lief is vir sy eie geselskap.
“Uit die aard van my beroep is ek baie tussen mense en lief vir mense, maar dit is vir my die heel lekkerste om by die huis saam met my hondekinders en een of twee spesiale vriende te wees,” vertel hy.
Vroue na aan my Hart is vol humoristiese vertellings en staaltjies wat sal sorg vir lekker lees. Die boek is beskikbaar by alle goeie boekwinkels asook aanlyn.